CELEX: 32022D0809
Language: ro
Date: 2022-05-23 00:00:00
Title: Decizia (PESC) 2022/809 a Consiliului din 23 mai 2022 de modificare a Deciziei (PESC) 2022/338 privind o măsură de asistență în cadrul Instrumentului european pentru pace în vederea furnizării de echipamente militare și de platforme concepute pentru a aplica o forță letală către forțele armate ucrainene

24.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 145/40
               
            
         DECIZIA (PESC) 2022/809 A CONSILIULUI
         din 23 mai 2022
         de modificare a Deciziei (PESC) 2022/338 privind o măsură de asistență în cadrul Instrumentului european pentru pace în vederea furnizării de echipamente militare și de platforme concepute pentru a aplica o forță letală către forțele armate ucrainene
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 41 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 28 februarie 2022, Consiliul a adoptat Decizia (PESC) 2022/338 (1), prin care s-a instituit o măsură de asistență cu o valoare de referință financiară de 450 000 000 EUR destinată să acopere furnizarea către forțele armate ucrainene de echipamente militare și de platforme concepute pentru a aplica o forță letală.
                  
               
                     (2)
                  
                  
                     La 23 martie 2022, Consiliul a adoptat Decizia (PESC) 2022/471 (2) de modificare a Deciziei (PESC) 2022/338, prin care s-a majorat valoarea de referință financiară la 900 000 000 EUR.
                  
               
                     (3)
                  
                  
                     La 13 aprilie 2022, Consiliul a adoptat Decizia (PESC) 2022/636 (3) de modificare a Deciziei (PESC) 2022/338, prin care s-a majorat din nou valoarea de referință financiară la 1 350 000 000 EUR.
                  
               
                     (4)
                  
                  
                     Având în vedere agresiunea armată a Federației Ruse în curs împotriva Ucrainei, valoarea de referință financiară ar trebui majorată cu un cuantum suplimentar de 490 000 000 EUR.
                  
               
                     (5)
                  
                  
                     Decizia (PESC) 2022/338 ar trebui să fie modificată în consecință,
                  
               ADOPTĂ PREZENTA DECIZIE
         
            Articolul 1
            Decizia (PESC) 2022/338 se modifică după cum urmează:
            
                        1.
                     
                     
                        La articolul 2, alineatul (1) se înlocuiește cu următorul text:
                        
                           „(1)   Valoarea de referință financiară destinată acoperirii cheltuielilor referitoare la măsura de asistență este de 1 840 000 000 EUR.”
                        
                     
                  
                        2.
                     
                     
                        La articolul 2, alineatul (3) se înlocuiește cu următorul text:
                        
                           „(3)   În conformitate cu articolul 29 alineatul (5) din Decizia (PESC) 2021/509, administratorul pentru măsuri de asistență poate solicita, în urma adoptării prezentei decizii, contribuții de până la 1 840 000 000 EUR. Fondurile solicitate de administratorul pentru măsuri de asistență sunt utilizate numai pentru a plăti cheltuielile în cadrul limitelor autorizate de comitetul instituit prin Decizia (PESC) 2021/509 în bugetul rectificativ pentru 2022 și în bugetele pentru anii următori corespunzătoare măsurii de asistență.”
                        
                     
                  
                        3.
                     
                     
                        La articolul 2, alineatul (4) se înlocuiește cu următorul text:
                        
                           „(4)   Cheltuielile legate de punerea în aplicare a măsurii de asistență sunt eligibile începând cu 1 ianuarie 2022 și până la o dată care urmează să fie stabilită de Consiliu. Cheltuielile eligibile maxime efectuate înainte de 11 martie 2022 sunt de 450 000 000 EUR.”
                        
                     
                  
                        4.
                     
                     
                        La articol 4 alineatul (4), litera (j) se înlocuiește cu următorul text:
                        
                                    „(j)
                                 
                                 
                                    Ministerul Apărării și Ministerul Federal al Afacerilor Interne și Comunității ale Germaniei;”.
                                 
                              
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 23 mai 2022.
            
               
                  Pentru Consiliu
               
               
                  Președintele
               
               M. BEK
            
         
         
            (1)  Decizia (PESC) 2022/338 a Consiliului din 28 februarie 2022 privind o măsură de asistență în cadrul Instrumentului european pentru pace în vederea furnizării de echipamente militare și de platforme concepute pentru a aplica o forță letală către forțele armate ucrainene (JO L 60, 28.2.2022, p. 1).
         
            (2)  Decizia (PESC) 2022/471 a Consiliului din 23 martie 2022 de modificare a Deciziei (PESC) 2022/338 privind o măsură de asistență în cadrul Instrumentului european pentru pace în vederea furnizării de echipamente militare și de platforme concepute pentru a aplica o forță letală către forțele armate ucrainene (JO L 96, 24.3.2022, p. 43).
         
            (3)  Decizia (PESC) 2022/636 a Consiliului din 13 aprilie 2022 de modificare a Deciziei (PESC) 2022/338 privind o măsură de asistență în cadrul Instrumentului european pentru pace în vederea furnizării de echipamente militare și de platforme concepute pentru a aplica o forță letală către forțele armate ucrainene (JO L 117, 19.4.2022, p. 34).